[pic] | COMISIA EUROPEANĂ |

Bruxelles, 16.8.2010

COM(2010) 434 final

RAPORT AL COMISIEI CĂTRE CONSILIU

privind punerea în aplicare a planului național des acțiune polonez în temeiul Regulamentului (CE) nr. 338/2008 al Consiliului din 14 aprilie 2008 de adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011

CUPRINS

1. Introducere 3

2. Planul național de acțiune prvind controlul 3

2.1. Cadrul juridic 3

2.2. Autoritatea unică 4

2.3. Aplicarea legii și inspecția 4

2.4. Controlul administrativ 5

3. Planul Național de Restructurare a Flotei din Marea Baltică 5

3.1. Evoluția flotei de pescuit poloneze 5

3.2. Reducerea numărului de permise speciale pentru pescuitul de cod 6

3.3. Ajutor public pentru încetarea definitivă a activităților de pescuit 7

3.4. Măsuri de modernizare (transferul către sectorul pelagic) 8

3.5. Ajutor public pentru încetarea temporară a activităților de pescuit 8

4. Concluzii și recomandări 8

Introduc ERE

În conformitate cu articolul 3 alineatul (2) din Regulamentul (CE) nr. 338/2008 al Consiliului din 14 aprilie 2008 de adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011, Comisia trebuie să evalueze anual punerea în aplicare a planurilor naționale de acțiune poloneze privind controlul și restructurarea flotei și să prezinte Consiliului rapoarte în acest sens. Primul raport a fost prezentat Consiliului la 18 noiembrie 2008. Planul național de acțiune privind controlul a fost elaborat pentru a depăși dificultățile actuale cu privire la control și respectarea legii și pentru a aborda la nivel global cauzele care stau la baza pescuitului ilegal și a încălcărilor legislației UE privind pescuitul de cod în Marea Baltică. Conținutul planului a fost discutat și stabilit de comun acord de către autoritățile poloneze și serviciile Comisiei în cadrul unei reuniuni care a avut loc în Varșovia la 18 martie 2008 cu privire la sistemul de control al pescăriilor din Polonia în contextul ajutoarelor financiare acordate pentru controlul pescăriilor. Planul național de acțiune privind controlul este prezentat în procesul-verbal al reuniunii respective.

Planul național de acțiune privind restructurarea flotei din Marea Baltică, care acoperă de asemenea perioada 2008-2011, a fost elaborat pentru a identifica măsurile necesare care trebuie adoptate pentru a asigura o exploatare durabilă a cotelor pentru pescuitul de cod acordate Poloniei, atât din punct de vedere al conservării, cât și economic, ca parte din Programul Operațional co-finanțat prin Fondul European pentru Pescuit pentru perioada 2007-2013. În urma negocierilor desfășurate între Comisie și autoritățile poloneze, planul național de restructurare a flotei din Marea Baltică a fost adoptat de Polonia în aprilie 2008, iar Planul de ajustare a efortului de pescuit ( Fishing Effort Adjustment Plan - FEAP) a fost adoptat de către Polonia în ianuarie 2009.

În conformitate cu articolul 3 alineatul (1) din Regulamentul (CE) nr. 338/2008 al Consiliului, ambele planuri au fost adoptate și sunt puse în aplicare de către Polonia. Conform planurilor, Polonia a trimis Comisiei rapoartele privind punerea în aplicare. Aceste informații, împreună cu informațiile colectate de către inspectorii Comisiei, stau la baza evaluării redate în prezentul raport. Raportul este structurat în două părți: planul de acțiune privind controlul și planul de acțiune privind restructurarea flotei.

PLANUL NAțIONAL DE ACțIUNE PRVIND CONTROLUL

Planul național de acțiune privind controlul stabilește un program de îmbunătățire a sistemului de control progresiv al pescăriilor din Polonia, timp de doi ani. În cadrul planului, Polonia urmează să prezinte Comisiei, la fiecare șase luni, un raport de activitate cu privire la fiecare punct din plan. În 2009, Polonia a prezentat un raport de inspecție la 2 aprilie și al treilea raport de activitate la 14 iulie.

Cadrul juridic

În 2008, legislatorul a inițiat procesul de adoptare a noilor norme naționale care abordează deficiențele sistemului de control și de aplicare a legii, astfel cum se menționează în planul de acțiune, prin elaborarea unei noi legi privind pescăriile și a unei noi legi privind piața produselor pescărești. Cu toate acestea, până în prezent, legile respective nu au fost adoptate. Noua lege privind organizarea pieței produselor pescărești este dezbătută în prezent la Curtea Constituțională, iar proiectul noii legi privind pescăriile așteaptă analiza Parlamentului.

Autoritatea unică

În 2008, Ministerul Agriculturii și Dezvoltării Rurale a creat un post și a desemnat directorul adjunct pentru controlul pescăriilor, acesta urmând să reprezinte autoritatea unică și să coordoneze monitorizarea, controlul și supravegherea (MCS) la nivel național și internațional. Postul a fost ocupat și este operațional.

Autoritatea unică răspunde, printre altele, de elaborarea programului național de control anual care stabilește strategia și fixează priorități și obiective. Autoritatea unică prezidează reuniunile lunare ale Consiliului de coordonare al inspectorilor.

Aplicarea legii și inspecția

Pe lângă o serie de progrese structurale pozitive realizate de Polonia în 2008 pentru a surmonta dificultățile în materie de control și aplicare a legii, raportul Comisiei pentru 2008 enumeră o serie de dificultăți suplimentare.

În 2009, s-au observat îmbunătățiri suplimentare:

- Noua navă de patrulare este complet operațională.

- A fost introdusă cerința de a inspecta 100% din cantitățile de cod debarcate în locul indicatorului de referință de 20%.

- Toți inspectorii polonezi din domeniul pescăriilor au primit un manual de inspecție.

- Inspectoratele au fost dotate cu cântare mobile.

Cu toate că a fost stabilit un indicator de referință de 100 % pentru cantitățile de cod debarcate, prioritatea și strategia de inspecție nu se bazează pe o analiză globală a riscurilor. Concentrarea resurselor de inspecție poate limita controlul și inspecțiile în alte zone decât cele de debarcare a codului. Prin urmare, alți agenți din domeniul pescăriilor și agenți post-debarcare cum ar fi cumpărătorii, vânzătorii și procesatorii nu fac obiectul unui sistem de control eficient. Este posibil că acesta să fi constituit unul dintre factorii care au influențat depășirea cu 17,4% a cotei autorizate în 2009 pentru heringul din vestul Mării Baltice.

Autoritățile poloneze au informat Comisia că, până în noiembrie 2009, inspectoratele generale vor fi dotate cu stații de lucru mobile pentru a avea acces la VMS.

Cu toate acestea, dezvoltarea sistemului de informare privind pescăriile a cunoscut progrese limitate. În conformitate cu memorandumul de înțelegere, până în al doilea trimestru al anului 2009, trebuie să se introducă și să se ofere acces inspectorilor din porturi și de pe mare la un sistem electronic cu acces online la datele VMS, la eforturile de pescuit, la rapoartele de captură, la notificările prealabile și la mesajele de intrare/ieșire. La sfârșitul anului 2009, Comisia a fost informată că a fost oferit doar accesul la datele VMS.

Controlul administrativ

Principalul obstacol în calea progresului în domeniu îl constituie stagnarea în ceea ce privește evoluția cadrului juridic, precum și punerea în aplicare a sistemului de informare privind pescuitul. Consecințele sunt următoarele:

- Accesul online la informațiile referitoare la activitățile de inspecție și schimbul de astfel de informații între autoritățile de la nivel local, regional și central nu sunt disponibile.

- Nu a fost constituită o echipă cu competențe specifice de analiză a informațiilor, care să fie responsabilă cu monitorizarea în timp real și analiza de risc în raport cu navele de pescuit.

- Actorii post-debarcare cum ar fi cumpărătorii, vânzătorii și fabricile nu fac obiectul unui control eficient al sistemului până la adoptarea noii legi privind piața produselor pescărești.

PLANUL NAțIONAL DE RESTRUCTURARE A FLOTEI DIN MAREA BALTICă

Planul național de restructurare a flotei din Marea Baltică a fost adoptat de către Polonia în aprilie 2008. Ca urmare a acestui plan de acțiune și în conformitate cu articolul 22 din Regulamentul (CE) nr. 1198/2006 al Consiliului privind Fondul European pentru Pescuit, Planul de ajustare a efortului de pescuit (FEAP) a fost adoptat de Polonia în ianuarie 2009, în urma negocierilor cu Comisia Europeană. Planul de ajustare a efortului de pescuit actualizează descrierea elementelor cuprinse în planul de acțiune și stabilește obiective mai ambițioase pentru reducerea capacității flotei de pescuit de cod, adăugând în același timp elemente noi, cum ar fi introducerea drepturilor de proprietate și a măsurilor de control aferente.

Evoluția flotei de pescuit poloneze

Tabelul de mai jos indică o reducere globală a capacității flotei de pescuit din Marea Baltică, exprimată în număr de nave, GT și KW, în perioada 1 martie 2008 - 1 decembrie 2009.

Tabelul 1 : Flota de pescuit poloneză în perioada 1.3.2008–1.12.2009[1]

Navele în funcție de LOA* | Număr de nave | Capacitatea în kW | Capacitatea în GT |

Lungimea navei | Numărul de nave | kW | GT |

0-8 m | 2 | 44 | 4 |

8-9,99 m | 5 | 275 | 27 |

10-11,99 m | 2 | 114 | 20 |

12-14,99 m | 3 | 342 | 67 |

15-18,49 m | 22 | 2 723 | 824 |

18.5-20,49 m |

20.5-25,49 m | 13 | 3 470 | 1 255 |

25,5 m și peste | 19 | 8 421 | 3 178 |

Total | 66 | 15 388 | 5 375 |

Măsuri de modernizare (transferul către sectorul pelagic)

Planul de restructurare prevede modernizarea navelor de pescuit cu o lungime mai mare de 24 m, precum și transferul acestora către sectorul pelagic până la sfârșitul anului 2011 (51 de nave potrivit FEAP ( Federation of European Aquaculture Producers - Federația producătorilor europeni din acvacultură). Până la începutul lunii noiembrie 2009, au fost primite 40 de cereri de co-finanțare prin FEP; 20 de contracte au fost semnate până la sfârșitul lunii ianuarie 2010 pentru modernizarea navelor cu sprijin FEP.

Acest segment din flotă reprezintă o parte semnificativă din flota de pescuit de cod din punctul de vedere al capacității exprimate în kW și GT. Transferul definitiv al acestor nave în sectorul pescuitului pelagic trebuie să fie compensat de posibilitățile de pescuit, de starea stocurilor de pești pelagici și de progresele estimate ale sistemului de gestionare a acestor stocuri.

Ajutor public pentru încetarea temporară a activităților de pescuit

În conformitate cu planul național de restructurare a flotei din Marea Baltică și pentru a atenua efectele socio-economice adverse ale reducerii numărului de permise speciale pentru pescuitul de cod, s-a decis că o parte din flota de pescuit care nu a primit permisul de pescuit pentru cod în 2009 (dar care l-a deținut în 2008), să primească compensații pentru încetarea temporară a activităților de pescuit. Astfel de compensații urmează să fie acordate unui număr tot mai mic de nave de pescuit în cazul cărora pescuitul de cod a fost interzis până cel mai târziu la sfârșitul anului 2011. În noiembrie 2009, au fost adoptate în total 258 de decizii de autorizare.

Reducerea numărului de permise speciale pentru pescuitul de cod, coroborată cu intensificarea controlului debarcărilor, a determinat o utilizare mai proporțională a cotelor de cod pe parcursul anului și la o cultură îmbunătățită a respectării reglementărilor în rândul pescarilor polonezi.

Cu toate acestea, procesul de restructurare a flotei este departe de finalizare, în pofida sprijinului FEP, care a fost utilizat conform planului. Din cele (aproximativ) 450 de nave care alcătuiesc flota poloneză, peste jumătate s-au văzut forțate să se abțină de la activitățile de pescuit în perioada 2009- 2011 grație ajutorului acordat pentru încetarea temporară a activităților. Prin urmare, se așteaptă ca la sfârșitul acestei perioade, aproximativ 200 de nave să reia pescuitul de cod.

Conclu ZII șI RECOMANDăRI

Într-un interval de doi ani, Polonia a înregistrat progrese sigure în ceea ce privește îmbunătățirea eficienței gestionării pescăriilor din Marea Baltică, în special în legătură cu punerea în aplicare a măsurilor FEP prevăzute pentru sprijinirea încetării temporare și definitive.

Reducerea numărului de permise pentru pescuitul de cod, coroborată cu intensificarea controlului debarcărilor, a determinat o utilizare mai proporțională a cotelor de cod pe parcursul anului și o mai bună cultură a respectării reglementărilor în rândul pescarilor polonezi.

În pofida întârzierilor inițiale în lansarea programului de declasare definitivă, co-finanțat prin Fondul European pentru Pescuit, procesul de încetare definitivă a activităților de pescuit cu sprijin FEP este în prezent în plină desfășurare, iar rezultate obținute până în prezent corespund în general obiectivelor. Este necesară accelerarea acestui proces pentru a adapta dimensiunea flotei la posibilitățile de pescuit.

Cu toate acestea, beneficierea pe deplin de avantajele restructurării sistemului național în contextul controlului și gestionării flotei vizate de planul național de acțiune și de planul național de restructurare a flotei din Marea Baltică necesită adoptarea tuturor măsurilor necesare în timp util. Reformele puse în aplicare vizează doar o parte din planul național de acțiune, iar progresele observate nu pot încă garanta fiabilitatea totală a sistemului de control. Mai mult, dezechilibrul structural al flotei poloneze nu a fost corectat suficient și, din cauza lipsei de date, impactul acestuia asupra pescuitului de cod nu poate fi evaluat.

Este esențial ca Polonia să adopte toate măsurile necesare în conformitate cu programul prestabilit. O atenție specială trebuie acordată următoarelor aspecte:

- Cadrul juridic trebuie să fie adoptat pentru a transpune în mod integral legislația UE.

- Datele referitoare la eforturile de pescuit trebuie transmise în timp util Comisiei.

- Este necesară dezvoltarea unei culturi a respectării reglementărilor prin intermediul unui pescuit viabil din punct de vedere economic, care să abordeze problema supracapacității și faptul că pescuitul ilegal nu mai este rentabil și tolerabil. Este necesară revizuirea caracterului disuasiv al sistemului și asigurarea faptului că sancțiunile sunt proporționale cu natura infracțiunii, pentru a priva contravenienții de beneficiile respective.

- Este în continuare necesară adoptarea de măsuri corespunzătoare pentru a asigura un sistem efectiv și eficient de control și aplicare a legii, în special:

- Sistemul și procedurile de inspecție trebuie să asigure luarea unor măsuri adecvate în urma inspecțiilor.

- Toate sectoarele din domeniul pescuitului, inclusiv sectorul post-debarcare, trebuie să fie supuse inspecției și controlului, iar resursele trebuie alocate în mod corespunzător.

- Sistemul de informare privind pescuitul trebuie modernizat pentru a îndeplini cerințele legislației UE.

- Este necesară constituirea unei echipe specifice pentru analiza datelor, cu responsabilități privind monitorizarea în timp real și analiza de risc în raport cu navele de pescuit.

Comisia invită Polonia să identifice și să înceapă imediat punerea în aplicare a măsurilor corective corespunzătoare, pentru a se conforma memorandumului de înțelegere. Lista de măsuri corective trebuie prezentată în scris Comisiei până la 1 noiembrie 2010.

Totodată, Comisia își rezervă dreptul de a-și exercita rolul de gardian al tratatelor UE.

[1] Conform registrului flotei de pescuit a Uniunii Europene. Datele selectate spre comparare corespund datelor cuprinse în analizele selective poloneze.

[2] În 2009, Polonia a recurs la cotele de cod din zona estică a Mării Baltice în proporție de 97,3 %.

[3] Conform informațiilor furnizate de Departamentul polonez pentru pescuit în cadrul reuniunii Comitetului de monitorizare pentru Programul Operațional FEP, desfășurată la Varșovia, la 27 ianuarie 2010.